ज़रा इस नज़ारे को अपने मन की आँखों से देखिए। एक वेश्‍या बहुत ही भयानक जानवर पर बैठी हुई है। उस जानवर के सात सिर और दस सींग हैं। (प्रकाशितवाक्य 17:1-4) यह वेश्‍या बैंजनी कपड़े पहनी हुई है और इत्र लगाए हुए है और उसके पास बेशुमार दौलत है। उसका “पृथ्वी के राजाओं पर” काफी दबदबा है। साथ ही, उसने अपने जादू-टोने से ‘सब जातियों को भरमा रखा है।’ (प्रकाशितवाक्य 17:18; 18:12,13,23) आखिर यह वेश्‍या है कौन? बाइबल हमें समझने में मदद देती है कि यह वेश्‍या, संसार-भर में फैले धर्मों की एक व्यवस्था है। इसलिए यह वेश्‍या किसी एक धर्म को नहीं बल्कि उन सभी धर्मों को दर्शाती है जो बुरे फल लाते हैं।